recursal/SuperWikiNEXT-32B huggingface dataset:
**วัดฉัตรแก้วจงกลณี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางอ้อ เขตบางพลัด กรุงเทพมหานคร มีเนื้อที่ 13 ไร่ 14 ตารางวา ปัจจุบัน พระครูปลัดสิทธิวัฒน์ (ณัฐกร อินฺทวํโส ป.ธ.๓, พธ.บ. อ.ม.) เป็นเจ้าอาวาส

วัดฉัตรแก้วจงกลณีหรือที่ชาวบ้านเรียกว่า **วัดบางอ้อ** สร้างเมื่อประมาณ พ.ศ. 2330 ได้รับพระราชทานวิสุงคามสีมาเมื่อ พ.ศ. 2337 ไม่ทราบนามและประวัติผู้สร้าง ที่มาของชื่อวัดฉัตรแก้วจงกลณีน่าจะเกี่ยวข้องกับผู้สร้าง แต่ยังหาหลักฐานไม่พบ

อาคารเสนาสนะ
------------

เจดีย์ทรงปรางค์องค์ใหญ่ เป็นเจดีย์ย่อมุมยอดประดับนภศูล สันนิษฐานว่าสร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว อุโบสถสร้างขึ้นแทนหลังเดิมที่รื้อไปเมื่อ พ.ศ. 2524 เป็นอาคารก่ออิฐถือปูน หลังคาลด 3 ชั้น ประดับช่อฟ้า ใบระกา หางหงส์ ด้านหน้าและด้านหลังมีเสา 4 ต้น ซุ้มประตูและหน้าต่างปูนปั้นลายไทย ประดับกระจกสี ภายในมีจิตรกรรมฝาผนัง ปรางค์มีฐานกว้างประมาณ 35 เมตร สูง 25 เมตร วัดมีหอสวดมนต์ เป็นอาคารไม้สักทรงไทย กว้าง 11 เมตร ยาว 17 เมตร เป็นที่ประดิษฐานพระพุทธรูปเก่าแก่

รายนามเจ้าอาวาส
---------------

* หลวงปู่กรัต
* พระอธิการชื่น พ.ศ. 2458–2462
* พระอธิการจุ่น พ.ศ. 2462–2464
* พระมหารื่น บางยี่ขัน พ.ศ. 2464–2471
* พระครูปลื้ม สอนเรืองวิทย์ พ.ศ. 2471–2474
* พระมหาผัน พ.ศ. 2479–2485
* พระครูรัตโนภาสสุนทร พ.ศ. 2485–2545
* พระครูปริยัตยาธาร พ.ศ. 2545–ปัจจุบัน

อ้างอิง
-------

1. ↑  "ไหว้พระริมน้ำ สุขสงบกลางเมือง ที่ "ย่านบางอ้อ"". *ผู้จัดการออนไลน์*. 13 มีนาคม 2558.
2. ↑  "เปิดแปลนพัฒนาริมเจ้าพระยา พื้นที่ชุมชนวัดฉัตรแก้วจงกลณี". *ผู้จัดการออนไลน์*. 1 สิงหาคม 2559.
**ศรีไพร ลูกราชบุรี** (10 กรกฎาคม พ.ศ. 2486 - 31 ตุลาคม พ.ศ. 2543) เกิดที่ข้างวัดบางน้อยใน ตำบลสมุทรสงคราม อ.บางคนฑี จังหวัดสมุทรสงคราม บิดาชื่อพ่อสุวรรณ ดีแฉล้ม มารดาชื่อ แม่อบ ดีแฉล้ม มีพี่น้อง 6 คน ทางบ้านประกอบอาชีพทำนา จบการศึกษาระดับประกาศนียบัตรวิชาชีพชั้นสูง (ปวส.) ที่จังหวัดราชบุรี

เริ่มเข้าวงการเพลงโดยการชักชวนจาก คุณหมอแสวง สมประสงค์ พาไปฝากฝังกับครู สุรพล สมบัติเจริญ และได้เข้าประจำวงตั้งแต่นั้นเป็นต้นมา ได้บันทึกแผ่นเสียงเพลงแรกในปี พ.ศ. 2508 คือเพลง *ราชบุรีแห่งความหลัง* งานประพันธ์ของคุณหมอแสวง สมประสงค์ ต่อมีผลงานสร้างชื่อมากมาย เช่น คนดีของแม่ ขอเพียงเป็นเพื่อน วอนสวรรค์ 
รักเข้าเส้น บาร์ลูกทุ่ง หากินทางนึก ขอยืมกอด รักข้ามแดน จอกแจกจอแจ เอาใจเมียน้อย คนจนน้อยใจ รักกับพี่ไม่มีขาดทุน เอาใจแม่ยาย เอาใจเมียน้อย ฮักสาวอำนาจเจริญ เพราะพี่จน อกแตกที่สตูล แต่งก่อนผ่อนทีหลัง รำวงเกี้ยวสาว ฯลฯ

ศรีไพร ลูกราชบุรี สมรสกับ "แสงจันทร์ ดาวลอย" อดีตนักร้องลูกวงครูสุรพล เจ้าของผลงานเพลง "ไม่ลืมสวนแตง "แต่ไม่มีบุตรด้วยกัน ศรีไพร เสียชีวิตเมื่อวันที่ 31 ตุลาคม 2543จากอาการ​เส้นเลือด​ใน​สมอง​แตก​ ส่วนภรรยาทำกิจการ "แดนเซ่อร์" ที่ อ.ท่าม่วง จังหวัดกาญจนบุรี

ผลงานเพลง
---------

* คนดีของแม่
* ขบวนการกลองยาว
* คู่ใจ
* ใจทาส
* จอกแจกจอแจ
* ฉันยังเป็นโสด
* ได้เสีย
* ดังจริงๆ
* เต๊ะเป็นบ้า
* วอนสวรรค์
* วันสงกรานต์ (ร้องคู่ ละอองดาว)
* วาสนาพาเห็น
* ศรีไพรเกิดใหม่
* ศรีไพรไร้แฟน
* เสน่ห์มนต์นาง
* สวยจริงเธอ
* หนุ่มไทยเพ้อรัก
* หนูน้อยกลอยใจ
* หมดตัว
* หลงควันเมืองกรุง
* หากินทางนึก
* อกแตกที่สตูล
* อยากจะดูหัวใจ
* อยากจะตาย
* อยากมีเมียแก่
* อย่าเต๊ะ
* อย่าร้องลูกพ่อ
* อย่าลืมอิสาน
* อวดดีจนมีน้อง
* เอาของพี่คืนมา
* เอาใจแม่ยาย
* เอาใจเมียน้อย
* ฮักสาวอำนาจเจริญ
* ขอเพียงเป็นเพื่อน

อ้างอิง
-------

1. ↑  "ศรีไพร ลูกราชบุรี". คลังข้อมูลเก่าเก็บจากแหล่งเดิมเมื่อ 2013-09-25. สืบค้นเมื่อ 2014-02-05.
2. ↑  "ศรีไพร ลูกราชบุรี". คลังข้อมูลเก่าเก็บจากแหล่งเดิมเมื่อ 2013-09-25. สืบค้นเมื่อ 2014-02-05.
**สยามโมอะ​เดปิส​ ​แม่​เมาะ​เอนซิส** เป็นสัตว์เลี้ยงลูกด้วยนมชนิดหนึ่ง ในอันดับไพรเมต (Primate) ซึ่งปัจจุบันได้สูญพันธุ์ไปหมดแล้ว มีชื่อวิทยาศาสตร์ว่า *Siamoadapis maemohensis* อยู่ในวงศ์ศิวะอะปิด (Sivaladapidae) ซึ่งมีกรามล่างจำ​นวน 4 กราม​ ​มีลักษณะสำคัญ คือ มีฟันกรามน้อยหนึ่งซี่​ซึ่ง​มีขนาด​ใหญ่​กว่าฟันกรามน้อยเมื่อเปรียบเทียบกับไพรเมตวงศ์อื่น ๆ

สยามโมอะ​เดปิส​ ​แม่​เมาะ​เอนซิส มีลักษณะ​ใกล้​เคียง​กับลีเมอร์ มีหางยาว​ไว้​เกาะเกี่ยวต้นไม้และ​มีวิวัฒนาการน้อย​ซึ่ง​พบเฉพาะ​เกาะมาดากัสการ์​ ​ในทวีปแอฟริกา ขณะที่ลำ​ตัวของ สยามโมอะ​เดปิส​ ​แม่​เมาะ​เอนซิส มี​ความ​ยาว 15 เซนติเมตร หรือ​เล็ก​กว่าลิงลมในปัจจุบันครึ่งหนึ่ง​ มีน้ำหนักเพียง​ 500-700 กรัม หากินในเวลากลางคืน​ โดย​กินแมลง,​ ใบไม้และผลไม้​เป็น​อาหาร​ ​ไม่​สามารถ​กัดกินอาหารแข็ง ๆ ได้ 

​มีอายุ​อยู่​เมื่อประมาณ 13.1 ล้านปีก่อน​​ตอนกลางของสมัยไมโอซีนในยุคนีโอจีน เมื่อ 8 ล้านปีที่​แล้ว โดยขุดค้นเป็นซากฟอสซิลครั้งแรกในอำเภอแม่เมาะ จังหวัดลำปาง ซึ่งถือเป็นครั้งแรกในประเทศไทยและในภูมิภาคแถบนี้ เมื่อปี ค.ศ. 2004 โดย ดร.เยาวลักษณ์ ชัยมณี นักวิทยาศาสตร์ชาวไทย ประจำกระทรวงทรัพยากรธรรมชาติและสิ่งแวดล้อม (ทส.)

อ้างอิง
-------

1. ↑  ซากฟอสซิล ไพรเมตจมูกเปียก (ลิงลม) วงศ์ศิวะอะเดปิด 5 ขีด และ พรบ.ซากดึกดำบรรพ์ 9 สค 2551
**เกาะเทียม** เป็นเกาะที่มนุษย์สร้างขึ้น ไม่ได้เกิดเองตามธรรมชาติ มีขนาดตั้งแต่เกาะเล็กที่สร้างขึ้นเพื่อรองรับเสาของอาคารเสาเดียว ไปจนถึงเกาะขนาดใหญ่ที่รองรับชุมชนหรือนครได้ เกาะเทียมยุคแรก ๆ เป็นโครงสร้างลอยน้ำในน้ำนิ่ง หรือโครงสร้างไม้หรือหินที่ตั้งขึ้นในน้ำตื้น

ในสมัยใหม่ เกาะเทียมปกติสร้างขึ้นจากการแปรสภาพที่ดิน (land reclamation) แต่บางส่วนก็เกิดจากการแยกจากแผ่นดินที่มีอยู่แล้วเมื่อเกิดการสร้างคลอง หรืออุทกภัยหุบเขาทำให้ยอดของเขาเตี้ย ๆ ถูกคั่นด้วยน้ำ เกาะเทียมใหญ่สุดอันดับต้น ๆ ของโลก เกาะ René-Levasseur เกิดจากน้ำท่วมจากอ่างเก็บน้ำที่อยู่ติดกันสองแห่ง

อ้างอิง
-------

1. ↑  "René-Levasseur: The World's Second Largest Island in a Lake?". *GeoCurrents* (ภาษาอังกฤษแบบอเมริกัน). สืบค้นเมื่อ 2018-08-29.
2. ↑  "ESA satellite images Manicouagan Crater". *UPI* (ภาษาอังกฤษ). สืบค้นเมื่อ 2018-08-29.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เกาะเทียม**

* Artificial Islands in The Law of the Sea

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* เยอรมนี

 |
เครื่องหมายโชชินชะ
เครื่องหมายโชชินชะบนรถยนต์
**เครื่องหมายโชชินชะ** (ญี่ปุ่น: 初心者マーク) หรือ **เครื่องหมายวากาบะ** (ญี่ปุ่น: 若葉マーク) มีชื่ออย่างเป็นทางการว่า **เครื่องหมายมือใหม่หัดขับ** (ญี่ปุ่น: 初心運転者標識) เป็นสัญลักษณ์รูปตัว V สีเขียวและสีเหลืองที่ผู้ขับขี่ใหม่ในญี่ปุ่นต้องติดไว้บนรถของพวกเขาเป็นเวลาหนึ่งปีหลังจากได้รับใบอนุญาตขับขี่ ผู้ขับขี่ที่คิดว่าตนเองยังเป็นมือใหม่อาจยังคงติดสัญลักษณ์ต่อไปแม้จะผ่านไปหนึ่งปีก็ตาม เช่นเดียวกับสัญลักษณ์สีส้มและสีเหลืองของ "เครื่องหมาย*ฟูกูชิ*" หรือ "เครื่องหมาย*โคเรชะ*" ที่หมายถึงผู้ขับขี่เป็นผู้สูงอายุ เครื่องหมายโชชินชะได้รับการออกแบบมาเพื่อเตือนผู้ขับขี่อื่น ๆ ว่าผู้ขับขี่ที่มีเครื่องหมายนี้มีทักษะไม่มากนัก เนื่องจากไม่มีประสบการณ์

ในประเทศญี่ปุ่นเครื่องหมายโชชินชะยังถูกใช้นอกเหนือจากการขับขี่เพื่อระบุสถานะเริ่มต้น เช่น ในโทจิงิคุณแม่มือใหม่จะได้รับบัตรพร้อมเครื่องหมายเพื่อระบุระดับประสบการณ์ของพวกเขาต่อเจ้าหน้าที่ดูแลสุขภาพแม่และเด็ก พนักงานใหม่ในบริษัทอาจมีเครื่องหมายบนป้ายชื่อของพวกเขาจนกว่าพวกเขาจะมีประสบการณ์มากขึ้น ในวิดีโอเกม สัญลักษณ์นี้เกี่ยวข้องกับผู้เล่นใหม่ ในอนิเมะ *เคโรโระ ขบวนการอ๊บอ๊บป่วนโลก* ตัวละครทามามะมีเครื่องหมายโชชินชะแบบกลับด้านบนท้องและหมวก

เครื่องหมายนี้แทนในยูนิโคด U+1F530 (🔰) ในส่วนของสัญลักษณ์เบ็ดเตล็ดและรูปสัญลักษณ์

อ้างอิง
-------

1. ↑  "自動車の運転者が表示する標識（マーク）について". 警視庁 (Tokyo Metropolitan Police Department). คลังข้อมูลเก่าเก็บจากแหล่งเดิมเมื่อ April 5, 2016. สืบค้นเมื่อ August 8, 2018.
2. ↑  Kirk, Mimi (July 8, 2016). "How Japan Saves Lives With Driver Decals". CityLab. *The Atlantic*. สืบค้นเมื่อ August 8, 2018.
3. ↑  平井, 隆昭 (July 18, 2018). "初育児の支援カード、提示で職員対応　栃木市". *Asahi Shimbun*. คลังข้อมูลเก่าเก็บจากแหล่งเดิมเมื่อ 2019-08-22. สืบค้นเมื่อ August 8, 2018.
4. ↑  "「選ばれる井筒屋に」新入社員１７人が決意". *Mainichi Shimbun*. April 2, 2018. คลังข้อมูลเก่าเก็บจากแหล่งเดิมเมื่อ 2019-08-22. สืบค้นเมื่อ August 8, 2018.
5. ↑  "TIL the shoshinsha mark is a green and yellow symbol that new Japanese driver... - Rebrn.com". *Rerbn*.
6. ↑  "Kirby Super Star - Game - View Single Trivia - VGFacts". www.vgfacts.com.
7. ↑  "ケロロ軍曹であります。". Sunrise Inc.

แหล่งข้อมูลอื่น
---------------

* What are all these mysterious Japanese car stickers?
* WHAT ARE THOSE STICKERS ON JAPANESE CARS?
**ฟักข้าว** เป็นไม้เลื้อยตามต้นไม้หรือตามรั้วบ้าน โดยมีชื่อเรียกกันต่างไป เช่น ขี้กาเครือ (ปัตตานี) ผักข้าว (ตาก ภาคเหนือ) มะข้าว (แพร่) เป็นต้น

ถิ่นกำเนิด
----------

ฟักข้าว เป็นพืชที่มีถิ่นกำเนิด ตั้งแต่ประเทศจีนตอนใต้ พม่า ไทย ลาว กัมพูชา เวียดนาม มาเลเซีย บังกลาเทศ และฟิลิปปินส์

ลักษณะพืช
---------

### ลำต้น

ฟักข้าวเป็นไม้ประเภทพืชล้มลุก โดยเป็นเถาเลื้อย มีมือเกาะ แบบเดียวกับตำลึง ใบเป็นใบเดี่ยว รูปหัวใจ หรือรูปไข่ รูปร่างคล้ายใบโพธิ์ ความกว้างยาวเท่ากันประมาณ 6-15 เซนติเมตร ขอบใบหยักเว้าลึกเป็นแฉก 3-5 แฉก

### ดอก

ดอกลักษณะดอกจะออกบริเวณข้อต่อระหว่างใบ หรือ ซอกใบ โดยออกข้อละดอก ลักษณะ คล้ายดอกตำลึง ลักษณะกลีบดอก ขาวอมเหลือง หรือขาวแกมเหลือง ก้านเกสรและกลีบละอองมีสีม่วงแกมดำ หรือน้ำตาลแกมม่วง ใบเลี้ยงประดับมีขน โดยดอกจะเป็นดอกแบบ เพศไม่สมบูรณ์ แยกแป็นดอกดอกเพศผู้และดอกเพศเมีย และจะอยู่ต่างต้นกัน ดอกจะมีสีขาวอมเหลือง มีกลีบดอก 5 กลีบ ดอกเพศเมียจะมีขนาดเล็กกว่าดอกตัวผู้

### ผล

มี 2 ลักษณะคือ พันธุ์ผลรี กับพันธุ์ผลกลม (พบมากในภาคใต้) พันธุ์ผลรี ก็ยังมีแตกต่างปลีกย่อยหลากหลายไปอีกมาก อาจจะไม่เห็นความต่างเด่นชัดนัก (มข.นำมาวิจัย เกือบ 20 สายพันธุ์) เช่น ดูจากขนาดของผล, ความหนาของเยื่อหุ้มเมล็ด ฯลฯ ฟักข้าวพันธุ์ดั้งเดิมจะมีหนามเล็ก ๆ อยู่รอบผล บางพันธุ์จะแหลมมาก (ดังรูป) ผลอ่อนมีสีเขียว จะเจริญได้ต้องมีการผสมระหว่างดอกตัวผู้กับดอกตัวเมีย ต้นฟักข้าวมีการแยกเพศ เมื่อผลสุกจะมีสีแดง หรือแดงอมส้ม ภายในมีเมล็ดจำนวนมากเรียงตัว

### เยื่อหุ้มเมล็ด

ฟักข้าวที่ปลูกในประเทศไทย ปริมาณความหนาของเยื่อหุ้มเมล็ดมีมาก-น้อยขึ้นกับสายพันธุ์และการดูแล บางพันธุ์มีเยื่อหุ้มเมล็ดมากถึง 144.62 กรัม/ผล ในขณะที่บางพันธุ์มีเยื่อหุ้มเมล็ดแค่ 41 กรัม/ผล

การขยายพันธุ์
-------------

สามารถขยายพันธุ์ มีหลายวิธึ เช่น ด้วยเมล็ด, แยกราก, ปักชำ, ทับเถา ฟักข้าวชอบความชื้นสูง (ประมาณ 70-80 %) เริ่มมีดอกหลังจากปลูกไปได้แล้วประมาณ 3-6 เดือน พันธุ์ไทยมักจะให้ผลผลิตตลอดปี การเก็บเกี่ยวสามารถให้ผลประมาณ 0-60 ผล/ปี ขึ้นอยู่กับสถานที่ปลูก และการดูแล ถ้าปลูกในสถานที่ที่โดนแดดน้อยกว่า 5 ชมหรือปริมาณแสงแดดน้อย เช่น ปลูกบริเวณหมู่บ้านจัดสรรที่มีที่แคบ ๆ มีต้นไม้ใหญ่หรือมีอะไรมาบังแสงแดดนั่งร้านฟักข้าว ฯลฯ ฟักข้าวจะไม่ออกดอก หรือออกดอกน้อย

คุณค่าทางโภชนาการ
-----------------

ในประเทศไทยคนสมัยก่อนนำผลฟักข้าวอ่อนสีเขียวเป็นอาหาร เนื่องจากรสชาติเนื้อฟักข้าว เหมือนมะละกอ วิธีการนำมารับประทานโดยการนำมาลวกหรือต้มให้สุก จิ้มกินกับน้ำพริก หรือใส่แกง ส่วนยอดอ่อน ใบอ่อน นำมาเป็นผักได้ โดยการนึ่งหรือลวกให้สุก เช่นเดียวกับผลอ่อนนำไปปรุงเป็นแกง เช่น แกงแค น้ำปรุงสามรส หรือจิ้มน้ำพริกได้เช่นเดียวกัน ในปัจจุบันจากงานวิจัยหลายแห่งพิสูจน์แล้วว่าการบริโภคเยื่อหุ้มเมล็ดของผลสุก มีประโยชน์มากกว่าการบริโภคผลอ่อน เพราะในเยื่อหุ้มเมล็ด มีสารที่มีประโยชน์มากมาย เช่น สารต้านอนุมูลอิสระสูง, ช่วยเสริมภูมิคุ้มกันให้ร่างกาย มีส่วนช่วยลดความเสี่ยงของการเกิดโรคหลอดเลือดหัวใจ โรคมะเร็งต่อมลูกหมาก มะเร็งปอด และมะเร็งกระเพาะอาหาร ฯลฯ

อ้างอิง
-------

1. ↑
2. ↑  (ข้อมูลจากงานวิจัยฯ ของ มข.)

* 
*

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ฟักข้าว**

 ข้อมูลที่เกี่ยวข้องกับ Momordica cochinchinensis ที่วิกิสปีชีส์
ฆัณฏาขนาดใหญ่และเล็กที่จังฆูนารายัณมนเทียร ประเทศเนปาล
**ฆัณฏา** (สันสกฤต: घण्टा, IAST: ghaṇṭā; ทิเบต: ดริลบู) เป็นคำในภาษาสันสกฤตใช้เรียกระฆังหรือกระดิ่งที่ใช้ในศาสนพิธีของศาสนาฮินดู การสั่นกระดิ่งนี้จะสร้างเสียงที่เชื่อถือกันว่าเป็นเสียงอันเป็นมงคล มนเทียรต่าง ๆ โดยทั่วไปมีกระดิ่งโลหะหนึ่งใบติดตั้งอยู่ที่ทางเข้าให้ผู้เข้าร่วมการบูชาสั่นกระดิ่งก่อนเริ่มพิธีทรรศนะ นอกจากนี้กระดิ่งจากสั่นโดยนักบวชระหว่างพิธีบูชา หรือ ยัญ – ระหว่างอารตี, ธูปะ ต่อหน้าองค์เทพ, ขณะชำระล้าง, ถวายเครื่องไนเวทย์ หรือ ปุษปาต่อองค์เทพ มีระฆังและกระกิ่งบางแบบที่ผลิตออกมาเพื่อสร้างเสียงโอมกังวาลยาวนานโดยเฉพาะ

ระเบียงภาพ
----------

* ฆัณฏาในทมิฬนาฑูฆัณฏาในทมิฬนาฑู
* นนทิฆัณฏา หรือฆัณฏาที่มีปลายเป็นโคนนทิ*นนทิฆัณฏา* หรือฆัณฏาที่มีปลายเป็นโคนนทิ
* วัชรฆัณฏา หรือฆัณฏาที่มีด้ามจับเป็นวัชระ*วัชรฆัณฏา* หรือฆัณฏาที่มีด้ามจับเป็นวัชระ
* ศิขระของมณฑปหนึ่งในรัฐโอริศาเป็นทรงฆัณฏาศิขระของมณฑปหนึ่งในรัฐโอริศาเป็นทรงฆัณฏา

ดูเพิ่ม
-------

* เทวีจันทรฆัณฏา

อ้างอิง
-------

1. ↑
2. ↑
3. ↑  "Why do people ring a bell on entering a mandir" เก็บถาวร 2023-04-20 ที่ เวย์แบ็กแมชชีน. Retrieved on 13 March 2015
โกลบอลทีมชาติสวีเดนทีพาราลิมปิกฤดูร้อน 2004
**โกลบอล** (อังกฤษ: goalball) เป็นกีฬาประเภททีมชนิดหนึ่งสำหรับนักกีฬาที่มีความพิการทางสายตา เริ่มมีมาตั้งแต่หลังสงครามโลกครั้งที่ 2 โดยทหารผ่านศึกที่ได้รับความพิการเป็นผู้ริเริ่ม และได้ถูกบรรจุเป็นกีฬาสาธิตครั้งแรกในพาราลิมปิกฤดูร้อน 1972 ที่ไฮเดิลแบร์ก ประเทศเยอรมนีตะวันตก

โกลบอลเป็นการเล่นระหว่างทีม 2 ทีม โดยผู้เล่นในสนามทีมละ 3 คน และแต่ละทีมมีผู้เล่นสำรองได้สูงสุดอีก 3 คน โดยเล่นอยู่ในพื้นที่สนามรูปสี่เหลี่ยมผืนผ้า ยาว 18 เมตร และกว้าง 9 เมตร ซึ่งมีเส้นกลางแบ่งสนามออกเป็นสองส่วน ประตูกว้าง 9 เมตร และสูง 1.30 เมตร อยู่ท้ายสนามทั้งสองฝั่งนักกีฬาทุกคนในสนามจะต้องปิดตาโดยอุปกรณ์บังตา วัตถุประสงค์ของการเล่น คือ แต่ละทีมกลิ้งลูกบอลที่มีกระดิ่งอยู่ภายใน ให้เข้าประตูของฝ่ายตรงข้ามและอีกฝ่ายหนึ่งก็จะต้องคาดการณ์ และต้องพยายามป้องกันประตูของตนเองไม่ให้บอลเข้าประตู สลับกันรุกและรับภายในสองครึ่งเวลา แบ่งเป็นครึ่งเวลาละ 10 นาที และพัก 5 นาที ผู้เล่นสามารถโยนลูกบอลติดต่อกันได้ 2 ครั้งเท่านั้นและการโยนลูกบอลเข้าประตูฝ่ายตนเองโดยมิได้ตั้งใจหรืออุบัติเหตุจะไม่ถือว่าได้ประตูจากการโยน เป็นต้น นอกจากนั้น การส่งเสียงรบกวนใด ๆ ของฝ่ายรุกหรือสมาชิกทีมในขณะโยนลูกบอลต่อการป้องกันประตูของฝ่ายรับจะต้องถูกลงโทษ

รายการอ้างอิง
-------------

1. ↑  โกลบอล (Goalball): กีฬายอดนิยมของผู้พิการทางสายตา


วิกิมีเดียคอมมอนส์มีสื่อที่เกี่ยวข้องกับ **โกลบอล (กีฬา)**
**แจฟฟ์นา** (อักษรโรมัน: Jaffna, เสียงอ่านภาษาอังกฤษ: /dʒæfnə/) หรือ **ยาฬปปาณัม** (ทมิฬ: யாழ்ப்பாணம், อักษรโรมัน: *Yāḻppāṇam*, สัทอักษรสากล: [jaːɻpːaːɳɐm]) หรือ **ยาปนยะ** (สิงหล: යාපනය, อักษรโรมัน: *Yāpanaya*, สัทอักษรสากล: [jaːpənəjə])) เป็นศูนย์กลางการปกครองของอำเภอแจฟฟ์นา และจังหวัดเหนือ ประเทศศรีลังกา ตั้งอยู่บนคาบสมุทรแจฟฟ์นา มีประชากร 88,138 คนในปี 2012 ถือเป็นเมืองใหญ่สุดในประเทศเป็นอันดับที่ 12 แจฟฟ์นาจั้งอยู่ห่าวงไปราว หก ไมล์ (9.7 กิโลเมตร) จากกันทโรทายซึ่งเป็นศูนย์กลางการค้าของคาบสมุทรแจฟฟ์นามาตั้งแต่สมัยโบราณ ย่านชานเมืองของแจฟฟ์นา นัฬฬูร เคยเป็นราชธานีของอาณาจักรทมิฬ อาณาจักรแจฟฟ์นา ซึ่งมีอายุนานราว 400 ปี

ก่อนเกิดสงครามกลางเมืองศรีลังกา แจฟฟ์นาเคยเป็นเมืองที่มีประชากรหนาแน่นที่สุดเป็นอันดับสอง รองจากเมืองหลวงโคลอมโบ การลุกฮือและความไม่สงบในทศวรรษ 1980s นำไปสู่ความเสียหายอย่างรุนแรง, การขับไล่พลเมืองบางส่วน และการเข้ายึดครองโดยทหาร กระทั่งสงครามสิ้นสุดในปี 2009 ผู้ลี้ภัยและผู้อพยพภายในประเทศเริ่มเดินทางกลับมายังบ้านเกิด ส่วนรัฐบาลและภาคเอกชนเริ่มกลับมาก่อสร้าง ในประวัติศาสตร์ แจฟฟ์นาเป็นเมืองที่ถูกแย่งชิงมาอย่างยาวนาน ในสมัยโปรตุเกสเข้ายึดครองได้กลายมาเป็นเมืองท่าของโปรตุเกส จนปี 1619 ซึ่งดัตช์เข้ามายึดครงแทน ก่อนจะพ่ายให้กับอังกฤษในปี 1796 ในระหว่างสงครามกลางเมืองศรีลังกา พยัคฆ์ทมิฬอีแลม (LTTE) เข้ายึดครองแจฟฟ์นาในปี 1986 กองกำลังรักษาความสงบอินเดีย (IPKF) เข้ายึดครองแจฟฟ์นาเป็นช่วงเวลาสั้น ๆ ในปี 1987 ด่อนที่ LTTE กลับมายึดครองเมือวอีกครั้งในปี 1989 จนถึงปี 1995 ที่ซึ่งกองทัพศรีลังกาสามารถยึดคืนแจฟฟ์นามาได้

อ้างอิง
-------

1. 1 2  "Sri Lanka: largest cities and towns and statistics of their population". World Gazetteer. สืบค้นเมื่อ 21 April 2012.[*ลิงก์เสีย*]
2. ↑  "Definition of Jaffna | Dictionary.com". *www.dictionary.com* (ภาษาอังกฤษ). เก็บจากแหล่งเดิมเมื่อ 31 January 2023. สืบค้นเมื่อ 2023-01-18.
3. ↑  "Improving Urban Services and Livability Across Sri Lanka" (ภาษาอังกฤษ). เก็บจากแหล่งเดิมเมื่อ 23 September 2016. สืบค้นเมื่อ 2016-09-21.
**วัดท่าสำเภาเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบุรี อำเภอเมืองพัทลุง จังหวัดพัทลุง

วัดท่าสำเภาเหนือตั้งวัดเมื่อ พ.ศ. 2175 ได้รับพระราชทานวิสุงคามสีมาเมื่อ พ.ศ. 2099 เป็นวัดที่ชาวบ้านได้ร่วมกันสร้างขึ้น เดิมทียังไม่มีชื่อเรียก ในช่วงนั้นเป็นเวลาเดียวกับที่กรุงศรีอยุธยาแตกจึงได้มีจดหมายเชิญอาจารย์พรหมแก้ว ไปปลุกเสกพระ เมื่อท่านเดินทางไปทำภารกิจเสร็จสิ้นท่านก็ได้เดินทางกลับวัด ต่อมาสมเด็จพระเจ้าอุทุมพรได้รับสั่งให้นำองค์พระทั้ง 7 องค์ ที่อัญเชิญมาโดยอาจารย์พรหมแก้วไปทำพิธีปลุกเสกล่องเรือไปตามแม่น้ำ และตั้งจิตอธิษฐานว่า หากพระอยู่ที่ไหนให้เรือพาไป เรือล่องมาทางเกาะ จึงมอบพระให้วัดท้ายยอ และล่องเรือให้พระที่วัดเกาะใหญ่อีก ต่อมามีเรือสำเภาได้มาเกยอยู่ที่วัดท่าสำเภาเหนือ เหลือองค์พระอยู่ 4 องค์ จึงได้แบ่งให้วัดเขาอ้อ 2 องค์

พระ 2 องค์ที่วัดท่าสำเภาเหนือเป็นองค์เจ้าอุทุมพรและองค์เจ้าฟ้าเอกทัศน์ พระพุทธรูป 2 องค์นี้ เคยถูกคนร้ายโจรกรรมไปจากวัดเมื่อกลางดึกวันที่ 5 มิถุนายน พ.ศ. 2549 เพื่อนำพระพุทธรูปดังกล่าวมาขายใน กรุงเทพมหานครเพื่อส่งต่อไปขายยังต่างประเทศ แต่สามารถนำกลับมาได้ภายหลัง

อาคารเสนาสนะที่สำคัญ ได้แก่ หอฉัน 2 หลัง สร้างเมื่อ พ.ศ. 2480 อุโบสถสร้างเมื่อ พ.ศ. 2498 ศาลาการเปรียญ 1 หลัง สร้างเมื่อ พ.ศ. 2538

อ้างอิง
-------

1. ↑  "วัดท่าสำเภาเหนือ". สำนักงานพระพุทธศาสนาแห่งชาติ.
2. ↑  "บ้านท่าสำเภาเหนือ".[*ลิงก์เสีย*]
3. ↑  "ชาวพัทลุงแห่รับพระคู่บ้านคู่เมืองถูกโจรนรกฉกเข้าเมืองกรุง!". ผู้จัดการออนไลน์.
4. ↑  "หลวงพ่อแต้ม ฉันทสาโร วัดท่าสำเภาเหนือ พัทลุง". ข่าวสด.
***ไลฟ์อิสสเตรนจ์: บีฟอร์เดอะสตอร์ม*** (อังกฤษ: Life Is Strange: Before the Storm) เป็นวิดีโอเกมผจญภัยกราฟิกแบ่งเป็นตอน ที่พัฒนาโดยเดคไนน์ และจำหน่ายโดยสแควร์อีนิกซ์ ทั้งสามตอนถูกวางจำหน่ายสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน ในปลายปี 2017 และสำหรับลินุกซ์ โอเอสเทน แอนดรอยด์ และ ไอโอเอส ในปลายปี 2018 ตัวเกมเป็นเกมลำดับที่สองของซีรีส์เกม *ไลฟ์อิสสเตรนจ์* โดยเป็นภาคก่อนหน้าของเกมดั้งเดิมโดย มุ่งเน้นไปที่โคลอี้ ไพรซ์ในวัยสิบหกปี และความสัมพันธ์ของเธอกับเพื่อนร่วมชั้นอย่าง เรเชล แอมเบอร์ การเล่นส่วนใหญ่เกี่ยวข้องกับการใช้ บทสนทนาการแยก และการโต้ตอบกับสภาพแวดล้อม 

เดคไนน์ เริ่มพัฒนาเกมในปี 2016 โดยใช้เอนจินเกมยูนิตี นักพากษ์จากเกมดั้งเดิมไม่ได้ให้เสียงเพราะการประท้วงของสมาคมนักพากย์ SAG-AFTRA แต่กลับมารับบทบาทของเธอในตอนพิเศษเมื่อการประท้วงจบลง วงดอดเจอร์ วงอินดี้จากประเทศอังกฤษเขียนและทำเพลงให้กับเกมภาคนี้ *ไลฟ์อิสสเตรนจ์: บีฟอร์เดอะสตอร์ม* ได้รับการวิจารณ์ที่ดีโดยทั่วไปการยกย่องตัวละครธีมและเรื่องราว ในขณะที่วิพากษ์วิจารณ์ข้อเสีย เช่น เนื้อเรื่องที่ขัดกับเกมดั้งเดิม ความสัมพันธ์หลัก ๆ และการตัดสินใจของผู้เล่นในตอนท้ายของเกม

รูปแบบการเล่น
-------------

*ไลฟ์อิสสเตรนจ์: บีฟอร์เดอะสตอร์ม* เป็นการ ผจญภัยกราฟิกแบ่งเป็นตอน เล่นผ่าน มุมมองบุคคลที่สาม ผู้เล่นจะได้ควบคุม โคลอี้ ไพรซ์ วัยสิบหกปีเมื่อสามปีก่อนเนื้อเรี่องใน *ไลฟ์อิสสเตรนจ์* ภาคแรก เกมไม่ได้มีการใช้เดินทางข้ามเวลา แต่จะมีคุณสมบัติความสามารถในการ "ตอบโต้" ซึ่งผู้เล่นสามารถใช้เพื่อเลี่ยง โคลอี้ ออกจากสถานการณ์ที่ล่อแหลมบางอย่างได้ ซึ่ง "ตอบโต้" อาจทำให้สถานการณ์แย่ลงได้เช่นกัน แผนผังบทสนทนาถูกใช้เมื่อการสนทนาหรือความเห็นปรากฏขึ้น การตัดสินใจนั้นจะเป็นครั้งคราวจะเปลี่ยนผลลัพธ์ชั่วคราวหรือถาวรก็ได้ สภาพแวดล้อมสามารถโต้ตอบ และเปลี่ยนแปลง รวมถึงการทำเครื่องหมายบนผนังด้วยกราฟฟิตีได้

อ้างอิง
-------

1. ↑  Sarkar, Samit (11 June 2017). "Life is Strange prequel Before the Storm debuts this summer (update)". *Polygon*. Vox Media. คลังข้อมูลเก่าเก็บจากแหล่งเดิมเมื่อ 12 June 2017.
2. ↑  Matulef, Jeffrey (13 June 2017). "Life is Strange prequel's Max-based bonus episode is a Deluxe Edition exclusive". *Eurogamer*. Gamer Network. คลังข้อมูลเก่าเก็บจากแหล่งเดิมเมื่อ 13 June 2017.
พิกัดภูมิศาสตร์: 25°42′37″N 97°30′10″E﻿ / ﻿25.71028°N 97.50278°E﻿ / 25.71028; 97.50278



{{#if: ||

{{#if: 1 |

{{#if: |

-->พิกัดภูมิศาสตร์: 25°42′37″N 97°30′10″E﻿ / ﻿25.71028°N 97.50278°E﻿ / 25.71028; 97.50278{{#coordinates:}}: ไม่สามารถมีป้ายกำกับหลักมากกว่าหนึ่งป้ายต่อหน้าได้


{{#if: ||

{{#if: 1 |

{{ Geobox 0
พิกัดภูมิศาสตร์: 25°42′37″N 97°30′10″E﻿ / ﻿25.71028°N 97.50278°E﻿ / 25.71028; 97.50278{{#coordinates:}}: ไม่สามารถมีป้ายกำกับหลักมากกว่าหนึ่งป้ายต่อหน้าได้

{{ Geobox 0



{{#if: |

**แม่น้ำเมคะ** (พม่า: မေခမြစ်, เสียงอ่านภาษาพม่า: [mè kʰa̰ mjɪʔ]; อังกฤษ: N'Mai River หรือ N'Mai Hka) เป็นแม่น้ำทางตอนเหนือของประเทศพม่า

แม่น้ำเมคะไหลขนานไปกับแม่น้ำเมลิคะ มีต้นน้ำมาจากธารน้ำแข็งเทือกเขาหิมาลัยทางตะวันออกในเขตปกครองตนเองทิเบตของประเทศจีน ที่ละติจูด 28° เหนือ เป็นลำน้ำที่ไม่สามารถล่องเรือได้เพราะมีกระแสน้ำไหลเชี่ยว แม่น้ำเมคะบรรจบกับแม่น้ำเมลิคะที่รัฐกะชีน รวมเป็นแม่น้ำอิรวดี

อ้างอิง
-------

1. ↑  Kalaya Lu, "Abstract: Floradiversity of North-eastern Kachin Myanmar Section of Sino-himalaya (N'mai Hka-Than Lwin Water Division)" เก็บถาวร 2008-12-19 ที่ เวย์แบ็กแมชชีน, Myitkyina University, Faculty of Botanics, 2006. Accessed June 27, 2009.
**วัดยุคันธราวาส** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านวัดยุคันธราวาส (สวนเจ้า) ตำบลบางเลน อำเภอบางใหญ่ จังหวัดนนทบุรี ปัจจุบัน พระสมุห์ หว่าน ธมฺมสาโร ดำรงตำแหน่งเจ้าอาวาส

วัดยุคันธราวาสสร้างเมื่อ พ.ศ. 2410 โดยสมเด็จพระอริยวงศาคตญาณ (สา ปุสฺสเทโว) และพระบาทสมเด็จพระจอมเกล้าเจ้าอยู่หัว เดิมชื่อ **วัดยุคนธร** โดยใช้วัสดุก่อสร้างต่าง ๆ ที่เหลือจากการสร้างวัดราชประดิษฐ์สถิตมหาสีมาราม วัดยังมี *พระแท่นที่ประทับพระบาทสมเด็จพระจอมเกล้าเจ้าอยู่หัว* วัดได้รับพระราชทานวิสุงคามสีมาเมื่อ พ.ศ. 2440

ความแปลกแตกต่างของวัดนี้คือ อุโบสถไม่มีพระประธาน ไม่ใช่เพราะถูกพวกมิจฉาชีพลักขโมย แต่มีธาตุเจดีย์ที่บรรจุพระบรมสารีริกธาตุตั้งไว้แทนพระประธาน มีลักษณะเป็นพระเจดีย์ทรงลังกาหล่อจากทองเหลือง ศาลาการเปรียญหลังเก่ามีพระพุทธรูปที่สร้างในสมัยพระบาทสมเด็จพระจอมเกล้าเจ้าอยู่หัวหลายองค์ แต่ถูกโจรขโมยไปเมื่อปี พ.ศ. 2557

อ้างอิง
-------

1. ↑  "วัดยุคันธราวาส". เทศบาลตำบลบางเลน.
2. ↑  "วัดยุคันธราวาส". การท่องเที่ยวแห่งประเทศไทย (ททท.).
3. ↑  "เส้นทางไหว้พระเก้าวัด บริเวณเกาะเกร็ด" (PDF). p. 37.[*ลิงก์เสีย*]
4. ↑  "วัดยุคันธราวาส". พระสังฆาธิการ.
5. ↑  "วัดยุคันธราวาส พระอุโบสถที่วัดนี้ไม่มี "พระประธาน" ?!?". ศิลปวัฒนธรรม.
6. ↑  "โจรใจบาปลักพระพุทธรูปสำคัญสมัย ร.4". ไทยรัฐออนไลน์. 12 มิถุนายน 2557.
**วัดลานตากฟ้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานตากฟ้า อำเภอนครชัยศรี จังหวัดนครปฐม

ประวัติ
-------

วัดลานตากฟ้า เป็นวัดเก่าแก่ ไม่ทราบประวัติความเป็นมาอย่างแน่ชัดว่าสร้างในยุคสมัยใด แต่เมื่อพิจารณาตามหลักฐานภายในวัดลานตากฟ้าที่ยังคงเหลืออยู่ ในปัจจุบันคือพระประธานในอุโบสถ เป็นพระพุทธรูปแกะสลักจากหินทรายแดง จากการพิจารณาตามพุทธลักษณะแล้วพบว่าน่าจะเป็นพระพุทธรูปแบบอู่ทอง 3 ซึ่งพระพุทธรูปแบบอู่ทอง 3 นี้ ได้รับอิทธิพลของศิลปะสมัยทวารวดี และอิทธิพลของศิลปะสมัยสุโขทัยปะปนกันอยู่ หากประมาณตามอายุและศิลปะแล้วน่าจะมีอายุราวพุทธศตวรรษที่ 20 (ประมาณปี พ.ศ. 200 เป็นต้นมา) หรือเทียบได้กับสมัยกรุงศรีอยุธยาตอนต้น 

วัดลานตากฟ้าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2497 เรียกขานกันว่า **วัดลานตากผ้า** แต่เนื่องจากเวลาล่วงเลยมานาน จึงเรียกเพี้ยนไปเป็น "วัดลานตากฟ้า" ชื่อของวัดได้ปรากฏในนิราศสุพรรณของสุนทรภู่ที่แต่งเมื่อ พ.ศ. 2374 มีกล่าวว่าชุมชนในบริเวณนี้มีการตากปลา ก็อาจเป็นไปได้ว่ามาจากคำว่า "ตากปลา"

อาคารและเสนาสนะ
---------------

ภายในวัดได้ให้ทางราชการสร้างโรงเรียนในที่ดินวัดบนพื้นที่ 3 ไร่ 1 งาน 20 ตารางวา อุโบสถและศาลาของวัดมีภาพจิตรกรรมฝาผนังเรื่องพุทธประวัติ รวมถึงเรื่องราวพระมาลัย

ปูชนียวัตถุ
-----------

พระประธานในอุโบสถเป็นพระพุทธรูปสมัยอยุธยา เป็นพระพุทธรูปศิลปะอู่ทอง นามว่า *พระพุทธโสภณ* เป็นพระพุทธรูปแกะสลักจากหินทรายแดง พุทธลักษณะงดงาม พระพักตร์เรียว พระสังฆาฏิเป็นแบบเขี้ยวตะขาบ คล้ายกับศิลปะสุโขทัย พุทธลักษณะเช่นนี้จึงมีลักษณะเข้ากับศิลปะอู่ทอง 3 ซึ่งมีอายุราวพุทธศตวรรษที่ 20 พระพุทธรูปลักษณะเช่นนี้พบจำนวนมากในจังหวัดราชบุรี อาจเพราะมีพระพักตร์ที่งดงาม จึงได้รับการถวายพระนามว่า *พระพุทธโสภณ* เพราะคำว่าโสภณหมายถึง ความงดงาม

รายนามเจ้าอาวาส
---------------

* พระอาจารย์โต
* พระอาจารย์จุ้ย
* พระอาจารย์ไป๋ มีบันทึกไว้ว่าเป็นเจ้าอาวาสตั้งแต่ พ.ศ. 2456 – 2456
* พระอธิการบุญมา จนฺทสุวณฺโณ ( บุญมา สมเชื้อเวียง ) เป็นเจ้าอาวาสตั้งแต่ พ.ศ. 2456 – 2493
* พระมหาฟัก (สุกฺกธมฺโม) กรรณวัฒน์ เป็นเจ้าอาวาสตั้งแต่ พ.ศ. 2493 – 2508
* พระอาจารย์ส่ง (อนาลโย) นามสมจิตร เป็นเจ้าอาวาสตั้งแต่ พ.ศ. 2510 – 2513
* พระอธิการสุรพล (อุพฺภโต) โปษยวัติ เป็นเจ้าอาวาสตั้งแต่ พ.ศ. 2513 – 2515
* พระครูประโชติธรรมมาภรณ์ (สังวาลย์ โชติธมฺโม) จันทร์คงวงษ์ เป็นเจ้าอาวาสตั้งแต่ พ.ศ. 2515 – 2542
* พระครูปฐมกิตติวรรณ (กิตติ กิตฺติวณฺโณ) นิลสว่าง เป็นเจ้าอาวาสตั้งแต่ พ.ศ. 2542 – ปัจจุบัน

อ้างอิง
-------

1. ↑  "วัดลานตากฟ้า". พระสังฆาธิการ.
2. ↑  "วัดลานตากฟ้า". องค์การบริหารส่วนตำบลลานตากฟ้า.
3. ↑  "ความคิดเห็นของประชาชนต่อบทบาททางสังคมของวัดลานตากฟ้า" (PDF). คลังข้อมูลเก่าเก็บจากแหล่งเดิม (PDF)เมื่อ 2021-06-24. สืบค้นเมื่อ 2021-06-22.
**วัดสระประสานสุข** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลไร่น้อย อำเภอเมืองอุบลราชธานี จังหวัดอุบลราชธานี

วัดสระประสานสุข หรือ **วัดบ้านนาเมือง** ตั้งวัดเมื่อ พ.ศ. 2473 โดยพระศาสนดิลก (เสน ชิตเสโน) เจ้าคณะมณฑลอุบลราชธานี เจ้าอาวาสวัดศรีอุบลรัตนารามและเป็นพระอุปัชฌาย์ของ หลวงปู่บุญมี โชติปาโล อดีตเจ้าอาวาสวัดสระประสานสุข เดิมที่ดินนี้เป็นสวนมะพร้าวของขุนประสารโทรกิจและท่านขุนประสารโทรกิจได้ถวายให้เป็นที่สร้างวัด ปัจจุบันมีพื้นที่ 75 ไร่ ได้รับพระราชทานวิสุงคามสีมาเมื่อ พ.ศ. 2505

จุดเด่นของวัดคืออุโบสถรูปเรือสุพรรณหงส์ประดับตกแต่งด้วยเซรามิก นอกจากนี้ยังมีหอระฆังประดับเซรามิก พิพิธภัณฑ์หลวงปู่บุญมี และวิหารกลางน้ำเรือธรรมนาคราช หรือที่เรียกกันสั้น ๆ ว่าวิหารกลางน้ำที่สร้างไว้กลางน้ำบนพญานาคราชรูปร่างคล้ายเรือ ส่วนหัวเป็นพญานาคราช 5 เศียร ทางเดินเข้าวิหารกลางน้ำเป็นทางเดินด้านหางนาคราช และซุ้มประตูวัดเป็นซุ้มประตูพระอินทร์ทรงช้างเอราวัณ 3 เศียร

วัดยังมีเกจิอาจารย์ชื่อดัง เป็นที่เคารพศรัทธาของชาวอุบลและพุทธศาสนิกชนทั่วไป ได้แก่ หลวงปู่บุญมี โชติปาโล

อ้างอิง
-------

1. ↑  "วัดบ้านนาเมือง หรือ วัดสระประสานสุข". กระทรวงการท่องเที่ยวและกีฬา.
2. ↑  "วัดสระประสานสุข". สำนักงานพระพุทธศาสนาแห่งชาติ.
3. ↑  "วัดสระประสานสุข (วัดบ้านนาเมือง)". องค์การบริหารส่วนตำบลไร่น้อย. คลังข้อมูลเก่าเก็บจากแหล่งเดิมเมื่อ 2022-05-24. สืบค้นเมื่อ 2022-04-24.
**วัดพญาวัด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดู่ใต้ อำเภอเมืองน่าน จังหวัดน่าน

วัดพญาวัด ไม่มีประวัติการสร้างที่แน่ชัด แต่จากการเปรียบเทียบศิลปกรรมเจดีย์วัดพญาวัดและการขุดค้นทางโบราณคดีบริเวณวัดพญา เจดีย์วัดพญาวัดน่าจะสร้างขึ้นในราวพุทธศตวรรษที่ 21 อีกข้อสันนิษฐาน คือ พื้นที่ของวัดอยู่ภายในเขต *เวียงวัดพญาวัด* เป็นเวียงโบราณริมแม่น้ำน่านที่คงสร้างขึ้นก่อนการสร้างเมืองน่าน (พ.ศ. 1911) โดยย้ายเมืองมาจากบริเวณภูเวียงแช่แห้ง (บริเวณวัดพระธาตุแช่แห้งในปัจจุบัน) มาสร้างเมืองใหม่ ณ ริมฝั้งแม่น้ำน่านทางทิศตะวันตก จึงคาดว่า วัดพญาวัดคงสร้างพร้อมกันกับเวียงพญาวัด ยังปรากฏในเอกสารประวัติศาสตร์บางฉบับ เช่น พงศาวดารล้านนาและพงศาวดารเมืองน่าน เป็นต้น

พระธาตุ
ธรรมาสน์
พระเจ้าสายฝน
พระธาตุวัดพญาวัดซึ่งมีรูปแบบเป็นเจดีย์ที่พบเฉพาะศิลปะล้านนาระยะแรก สันนิษฐานว่าจำลองแบบมาจากเจดีย์วัดกู่กุด เป็นเจดีย์ทรงซุ้มสี่เหลี่ยมซ้อนกัน 5 ชั้น แต่ละชั้นประดิษฐานพระพุทธรูปยืนที่ได้รับอิทธิพลจากศิลปะสุโขทัย ต่อมาได้รับการบูรณะอีกครั้งในสมัยพระเจ้าติโลกราช โดยได้สร้างยอดซุ้มก่ออิฐวงโค้งขึ้นอันเป็นศิลปะแบบเชียงใหม่ อุโบสถประดิษฐาน *พระเจ้าฝนแสนห่า* หรือ *พระเจ้าสายฝน* ที่ชาวเมืองน่านอัญเชิญมาในคราวที่ต้องการทำพิธีแห่ขอฝน รวมทั้งธรรมาสน์แกะสลักฝีมือช่างสกุลน่านที่มีความเก่าแก่ที่สุดที่เคยค้นพบ โดยสันนิษฐานว่าสร้างในสมัยเจ้าอัตถวรปัญโญในช่วงครึ่งแรกของพุทธศตวรรษที่ 24 และมีโขงพระเจ้า ซึ่งอยู่ภายในวิหาร

อ้างอิง
-------

1. ↑  "วัดพญาวัด". สำนักงานการท่องเที่ยวและกีฬาจังหวัดน่าน.
2. ↑  "วัดพญาวัด". กระทรวงการท่องเที่ยวและกีฬา.[*ลิงก์เสีย*]
3. ↑  "วัดพญาวัด". การท่องเที่ยวแห่งประเทศไทย (ททท.).

วิกิมีเดียคอมมอนส์มีสื่อที่เกี่ยวข้องกับ **วัดพญาวัด**
**ทับหลังนารายณ์บรรทมสินธุ์ของปราสาทพนมรุ้ง** เป็นโบราณวัตถุที่มีชื่อเสียงมากที่สุดของไทย ที่เชื่อว่าถูกโจรกรรมไปเมื่อราวปี พ.ศ. 2503 ในช่วงสงครามเวียดนาม และถูกนำไปจัดแสดงอยู่ที่สถาบันศิลปะชิคาโก ในรัฐอิลลินอยของสหรัฐ แต่ในที่สุดชาวไทยนำโดยรัฐบาล และ หม่อมเจ้าสุภัทรดิศ ดิศกุล ก็ได้ทับหลังชิ้นนี้คืนมาในปี พ.ศ. 2531

ประวัติ
-------

ในปี พ.ศ. 2508 กรมศิลปากรพบชิ้นส่วนบางชิ้นของทับหลัง ที่ร้านขายของเก่าย่านราชประสงค์จึงได้ยึดคืนมา ต่อมาในปี พ.ศ. 2516 ศาสตราจารย์ ม.จ. สุภัทรดิศ ดิศกุล ขณะดำรงตำแหน่งคณบดีคณะโบราณคดี มหาวิทยาลัยศิลปากร และ ดร. ไฮแรม วูดเวิร์ด จูเนียร์ อดีตอาสาสมัครสันติภาพ ที่เคยสอนในมหาวิทยาลัยศิลปากร ได้ไปพบทับหลังนารายณ์บรรทม สินธุ์ชิ้นนี้ ที่สถาบันศิลปะ นครชิคาโก สหรัฐ และทรงมีหนังสือแจ้งอธิบดีกรมศิลปากรอย่างเป็นทางการว่าควรจะขอกลับคืน จนกระทั่งในปี พ.ศ. 2531 ขณะที่การบูรณะปราสาทหินพนมรุ้งใกล้จะเสร็จเรียบร้อย มีการรื้อฟื้นเรื่องการขอคืนทับหลังขึ้นมาใหม่ ซึ่งครั้งนี้ได้รณรงค์กันอย่างกว้างขวาง ทั้งในกรุงเทพมหานคร ต่างจังหวัด ชาวไทยที่อาศัยอยู่ในนครชิคาโกรวมทั้งชาวอเมริกันและชาติอื่น ๆ ได้ให้การสนับสนุน

จังหวัดบุรีรัมย์ ซึ่งมีรองศาสตราจารย์วันชัย วัฒนกุล อธิการบดีวิทยาลัยครูบุรีรัมย์ เป็นประธาน อาจารย์เทียนชัย ให้ศิริกุล และ ผู้ช่วยศาสตราจารย์ วิสุทธิ์ ภิญโญวาณิชกะ เป็น เลขาฯ ร่วมกับข้าราชการ พ่อค้าประชาชน และนักเรียนนักศึกษา กว่า 15,000 คนได้ชุมนุมกันเพื่อเรียกร้องขอทับหลังคืน โดยทำหนังสือถึงเอกอัครราชทูตสหรัฐประจำประเทศไทย ผ่านผู้ว่าราชการจังหวัดบุรีรัมย์ นายพร อุดมพงษ์

จนกระทั่งเมื่อวันที่ 9 พฤศจิกายน พ.ศ. 2531 สถาบันศิลปะ นครชิคาโก ได้ส่งทับหลังนารายณ์บรรทมสินธุ์ กลับคืนสู่ประเทศไทย ในพระนามของศาสตราจารย์ ม.จ. สุภัทรดิศ ดิศกุล ทับหลังจะถึงสนามบินดอนเมืองในวันที่ 10 พฤศจิกายน พ.ศ. 2531 โดยสายการบินยูไนเต็ดแอร์ไลน์

รายละเอียดของงาน
----------------

ที่ทับหลังของมณฑปด้านทิศตะวันออกปราสาทประธาน เป็นภาพนารายณ์บรรทมสินธุ์ โดยพระนารายณ์บรรทมตะแคงขวาเหนือพระยาอนันตนาคราชซึ่งทอดตัวอยู่เหนือมังกรอีกต่อหนึ่งท่ามกลางเกษียรสมุทร มีก้านดอกบัวผุดขึ้นจากพระนาภีของพระองค์ มีพระพรหมประทับอยู่เหนือดอกบัวนั้น พระนารายณ์ทรงถือ คฑา สังข์ และจักรไว้ในพระหัตถ์หน้าซ้าย พระหัตถ์หลังซ้ายและพระหัตถ์หลังด้านขวาตามลำดับ ส่วนพระหัตถ์หน้าขวารองรับพระเศียรของพระองค์ ทรงมงกุฎรูปกรวย กุณฑล กรองศอ และทรงผ้าจีบเป็นริ้ว มีชายผ้ารูปหางปลาซ้อนกันอยู่ 2 ชั้น ด้านหน้าคาดด้วยสายรัดพระองค์ มีอุบะขนาดสั้นห้อยประดับ มีพระลักษณมีชายาพระองค์ประทับนั้นอยู่ตรงปลายพระบาท

แหล่งข้อมูลอื่น
---------------

* ข่าวดังข้ามเวลา : ทวงกลับทับหลังนารายณ์ [คลิปเต็มรายการ]จากสำนักข่าวไทย
***นักเคิลแบช*** (อังกฤษ: *Knuckle Bash*) เป็นวิดีโอเกมอาร์เคดแนวบีตเอ็มอัปแบบเลื่อนด้านข้างที่ได้รับการเปิดตัวเมื่อ ค.ศ. 1993 ที่พัฒนาและจัดจำหน่ายโดยบริษัทโทแพลนในประเทศญี่ปุ่น ตลอดจนทวีปอเมริกาเหนือและทวีปยุโรปโดยบริษัทอาตาริเกมส์ เกมนี้มีความโดดเด่นในการเป็นหนึ่งในไม่กี่เกมของบริษัทโทแพลนที่ยังไม่ได้รับพอร์ตอย่างเป็นทางการสู่เครื่องเล่นภายในครัวเรือนจวบจนปัจจุบัน

ในเกมดังกล่าว ผู้เล่นสวมบทบาทเป็นนักมวยปล้ำอาชีพที่ต่อสู้กับองค์กรแมดบูลกรุป เพื่อปกป้องมวยปล้ำจากการทุจริต ทั้งนี้ *นักเคิลแบช*ได้รับการสร้างขึ้นโดยพนักงานคนเดิมส่วนใหญ่ที่เคยทำงานในหลายโครงการที่บริษัทโทแพลน และต่อมาได้ไปทำงานในแขนงที่แยกออกจากบริษัทเดิมหลังจากที่บริษัทดังกล่าวประกาศล้มละลายใน ค.ศ. 1994 เดิมทีทีมงานนี้ได้รับมอบหมายให้สร้างเกมต่อสู้ที่คล้ายกับ*สตรีทไฟเตอร์ II: เดอะเวิลด์วอริเออร์* ของบริษัทแคปคอม แต่โครงการนี้เบี่ยงเบนไปจากแผนเดิมและกลายเป็นเกมแนวบีตเอ็มอัปแทน ส่วนใน ค.ศ. 2019 สิทธิ์ในเกมนี้เป็นของทัตสึจิง ซึ่งเป็นบริษัทที่ก่อตั้งใน ค.ศ. 2017 โดยมาซาฮิโระ ยูเงะ ผู้เป็นอดีตสมาชิกบริษัทโทแพลน และปัจจุบันเป็นบริษัทในเครือเอกซา-อาร์เคเดีย ผู้ผลิตเกมอาร์เคดของญี่ปุ่น ควบคู่ไปกับทรัพย์สินทางปัญญาของบริษัทโทแพลนอื่น ๆ อีกจำนวนมาก

หมายเหตุ
--------

1. ↑  ナックルバッシュ, **Nakkuru Basshu**

อ้างอิง
-------

1. 1 2  Akagi, Masumi (13 October 2006). *タイトー (Taito); 東亜プラン (Toa Plan); Atari (Atari Games/TWI); K*. *アーケードTVゲームリスト 国内•海外編 (1971-2005)* (ภาษาญี่ปุ่น) (1st ed.). Amusement News Agency. pp. 44, 50, 112, 156. ISBN 978-4990251215.
2. ↑  "お年賀状スペシャル!! 1994". *Gamest* (ภาษาญี่ปุ่น). No. 107. Shinseisha. February 1994. p. 84.
3. ↑  Zverloff, Nick (31 January 2014). "Knuckle Bash". Hardcore Gaming 101. เก็บจากแหล่งเดิมเมื่อ 31 May 2019. สืบค้นเมื่อ 2019-11-19.
4. ↑  Thorpe, Nick (March 2014). "The Unconverted: Knuckle Bash". *Retro Gamer*. No. 126. Imagine Publishing. p. 43.

แหล่งข้อมูลอื่น
---------------

* *Knuckle Bash* at GameFAQs
* *Knuckle Bash* at Giant Bomb
* *Knuckle Bash* at Killer List of Videogames
* *Knuckle Bash* at MobyGames
* *Knuckle Bash* เก็บถาวร 2021-05-07 ที่ เวย์แบ็กแมชชีน at The Toaplan Museum

สถานีย่อย:* flag ประเทศญี่ปุ่น
* วิดีโอเกม
**วัดถ้ำผาปู่** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาอ้อ อำเภอเมืองเลย จังหวัดเลย

วัดถ้ำผาปู่ แต่เดิมเป็นสำนักสงฆ์ สร้างเมื่อ พ.ศ. 2475 จนกระทั่ง พ.ศ. 2495 หลวงปู่คำดี ปภาโส ได้นำสานุศิษย์จากจังหวัดขอนแก่นมาจำพรรษาและสร้างถาวรวัตถุ เช่น ศาลา หอระฆัง กุฏิ และได้ตั้งเป็นวัดฝ่ายธรรมยุติกนิกาย ได้รับพระราชทานวิสุงคามสีมาเมื่อ พ.ศ. 2511 พ.ศ. 2521 นายเจมส์ เพนนี นักศึกษาปริญญาเอกคณะมานุษยวิทยา มหาวิทยาลัยเพนซิลเวเนีย ได้ร่วมสำรวจกับโครงการโบราณคดีภาคตะวันออกเฉียงเหนือของกรมศิลปากร เริ่มมีการค้นพบภาพเขียนสีในเขตจังหวัดเลย ต่อมาเมื่อ พ.ศ. 2526 อาจารย์ปฐมฤกษ์ เกตุทัต จากคณะโบราณคดี มหาวิทยาลัยศิลปากร ได้เข้าสำรวจและพบภาพเขียนสีอยู่บนเพิงผาวัดถ้ำผาปู่ จังหวัดเลย

ภายในวัดมีถ้ำผาปู่อยู่ใต้ภูเขาหิน มีพระพุทธรูปประดิษฐ์อยู่ภายในถ้ำ และมีหินงอก หินย้อย บริเวณภายนอกถ้ำเป็นแหล่งอาศัยของค่างแว่น ชะนี และลิง หลักฐานทางโบราณคดีที่พบ ได้แก่ ภาพเขียนสียุคก่อนประวัติศาสตร์ ซึ่งกรมศิลปากรเคยสำรวจพบตั้งแต่ พ.ศ. 2526 จำนวน 6 ภาพ อยู่สูงจากพื้นดินประมาณ 3–5 เมตร ทั้ง 6 ภาพ ได้แก่ ภาพที่ 1 ภาพเส้นคู่ขนาน 3 เส้น ขนาดสูงประมาณ 1 เมตร ภาพที่ 2 ภาพรูปสามเหลี่ยมทึบต่อกันขนานด้วยเส้นสองข้าง ภาพที่ 3 ภาพสี่เหลี่ยมบรรจุรูปสามเหลี่ยมทึบภาพที่ 4 ภาพแถบเส้นทึบตั้งฉากกับเส้นทึบในแนวนอน สูง 49 เซนติเมตร ภาพที่ 5 ภาพรูปสามเหลี่ยมผืนผ้าทึบ สูง 74 เซนติเมตร และภาพที่ 6 ภาพวงกลมเส้นหยักและเส้นตรงผสมกัน นอกจากนี้ภายในวัดยังมีพิพิธภัณฑ์หลวงปู่คำดี ปภาโส วัดยังมีเจดีย์ของหลวงปู่คำดี ปภาโส ที่บริเวณด้านหน้าทางเข้าวัดถ้ำผาปู่ สร้างขึ้นเมื่อ พ.ศ. 2536 เพื่อเป็นอนุสรณ์สถานที่พระราชทานเพลิงศพหลวงปู่คำดี สร้างเสร็จเมื่อ พ.ศ. 2537

อ้างอิง
-------

1. ↑  "วัดถ้ำผาปู่". สำนักงานพระพุทธศาสนาแห่งชาติ.
2. ↑  กรมศิลปากร. "วัดถ้ำผาปู่" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 26 กันยายน 2566. เข้าถึงจาก
3. ↑  "ถ้ำผาปู่". กระทรวงการท่องเที่ยวและกีฬา.
4. ↑  "วัดถ้ำผาปู่". ฐานข้อมูลแหล่งโบราณคดีที่สำคัญในประเทศไทย.
**ถ้ำนัตตีพัตตี** (อังกฤษ: Nutty Putty Cave) เป็นถ้ำน้ำพุร้อนที่ตั้งอยู่ทางตะวันตกของทะเลสาบยูทาห์ ในรัฐยูทาห์ ประเทศสหรัฐอเมริกา ถ้ำแห่งนี้เคยเป็นที่นิยมในหมู่นักถ้ำ และขึ้นชื่อเรื่องทางเดินที่มีขนาดแคบ ถ้ำแห่งนี้ปิดให้บริการในปี พ.ศ. 2552 หลังจากเกิดอุบัติเหตุร้ายแรงในปีนั้น

การค้นพบและการสำรวจ
-------------------

อุบัติเหตุร้ายแรงและการปิดตัว
-----------------------------

เมื่อวันที่ 24 พฤศจิกายน พ.ศ. 2552 **จอห์น เอ็ดเวิร์ด โจนส์** (อังกฤษ: John Edward Jones) นักศึกษาแพทย์วัย 26 ปี และจอช น้องชายของเขา รวมไปถึงเพื่อน ๆ อีก 11 คน ได้เดินทางไปยังถ้ำนัตตีพัตตี

จอห์นได้คลานเข้าไปในช่องแคบของถ้ำ และเริ่มติดอยู่ในช่องแคบที้มีขนาดเท่ากับฝาปิด–เปิดเครื่องซักผ้าในลักษณะหัวดิ่งลงไปยังช่องแคบที่โค้งและมีพื้นที่จำกัดทำให้ไม่สามารถขยับตัวขึ้นหรือลงต่อไปอีกได้อย่างถาวร ทีมกู้ภัยก็ไม่สามารถเห็นส่วนใดส่วนหนึ่งของลำตัวเขาได้เลย นอกจากเท้าที่โผล่ออกมาเล็กน้อยเกือบชิดเพดานถ้ำเท่านั้น ด้วยท่าติดช่องแคบที่มีลักษณะคล้ายกับเบ็ดจึงทำให้ทีมกู้ภัยไม่สามารถดึงร่างของเขาออกมาได้โดยตรง เพราะหากดึงขึ้นมาอวัยวะแรกคือขาของจอห์นต้องหักหรือขาดอย่างไม่ต้องสงสัย และในที่สุดเขาก็เสียชีวิตหลังจากติดอยู่อย่างนั้นนานถึง 27 ชั่วโมง

การเสียชีวิตของจอห์นเป็นที่กล่าวขวัญกันมากเพราะเขาไม่ได้เสียชีวิตในแบบมนุษย์ทั่วไป แต่เขาเสียชีวิตโดยห้อยหัวปักลงไปด้านล่างและภารกิจการช่วยเหลือครั้งนั้นก็ล้มเหลว เนื่องจากสุดวิสัยที่จะดึงจอห์นออกมาจากช่องแคบในถ้ำได้

ถ้ำนัตตีพัตตีจึงกลายเป็นที่ฝังร่างไร้วิญญาณของจอห์นนับตั้งแต่นั้นมา ต่อมาถ้ำแห่งนี้ได้ถูกทางรัฐตัดสินใจปิดทางเข้าถ้ำด้วยคอนกรีตในขณะที่ร่างจอห์นยังคงถูกทิ้งไว้ในถ้ำอย่างถาวร

อ้างอิง
-------

1. ↑  "Why Utah's Nutty Putty Cave Is Sealed Up With One Spelunker Inside. John James became stuck upside down in this cave and waited 27 hours until his death which he knew was coming". June 19, 2018. เก็บจากแหล่งเดิมเมื่อ May 18, 2021. สืบค้นเมื่อ May 18, 2021.
2. ↑  อาภาขจร, พันธ์ศักดิ์ (2018-07-03). "ย้อนรอย 11 ถ้ำสะเทือนขวัญ". *สำนักข่าวอิศรา*.
3. ↑  เกษจำรัส, สุชยา (2023-06-06). "การตายที่ทรมานที่สุด นักสำรวจติดอุโมงค์แคบในถ้ำในท่าห้อยหัวลง 28 ชั่วโมงก่อนหมดลมหายใจ #beartai". *#beartai* (ภาษาอังกฤษแบบอเมริกัน).

แหล่งข้อมูลอื่น
---------------

* เว็บไซต์อย่างเป็นทางการของถ้ำนัตตีพัตตี
* เว็บไซต์อนุสรณ์สถานสำหรับจอห์น เอ็ดเวิร์ด โจนส์
* แผนที่ถ้ำนัตตีพัตตี; Climb-Utah.com
* Nutty Putty Cycle Team
เขตการปกครองและการเมืองในประวัติศาสตร์จีน

*โจว*ของราชวงศ์ฮั่นในปี ค.ศ. 189
***โจว*** (จีน: 州; พินอิน: *zhōu*) เป็นเขตการปกครองและการเมืองในประวัติศาสตร์ของประเทศจีน *โจว*ก่อตั้งขึ้นอย่างเป็นทางการในยุคราชวงศ์ฮั่นและดำรงอยู่เป็นเวลามากกว่า 200 ปี เขตการปกครอง*โจว*เคยใช้ในเกาหลี (เกาหลี: 주, *ju*), เวียดนาม (เวียดนาม: *châu*) และญี่ปุ่น (ญี่ปุ่น: 州; โรมาจิ: *shū*)

ประวัติศาสตร์
-------------

*โจว*ถูกกล่าวถึงครั้งแรกในตำราจีนโบราณ โดยเฉพาะ*ยฺหวี่ก้ง*ซึ่งเป็นส่วนหนึ่งของ*ชูจิง* ทุกตำราระบุตรงกันว่าจีนถูกแบ่งออกเป็นเก้า*โจว* แม้ว่าชื่อและตำแหน่งจะมีความแตกต่างกันไปบ้าง *โจว*เหล่านี้เป็นแนวคิดทางภูมิศาสตร์ ไม่ใช่เขตการปกครอง

ราชวงศ์ฮั่นเป็นราชวงศ์แรกที่จัดตั้ง*โจว*ให้เป็นเขตการปกครองอย่างแท้จริงโดยจัดตั้ง*โจว*ทั้งหมด 13 *โจว*ทั่วดินแดนจีน *โจว*เหล่านี้เป็นเขตการปกครองของจีนที่ใหญ่ที่สุดในเวลานั้น จึงมักแปลเป็น "มณฑล" อย่างไรก็ตามภายหลังราชวงศ์ฮั่น *โจว*มีจำนวนที่เพิ่มมากขึ้น ในยุคราชวงศ์สุยมี*โจว*มากกว่าหนึ่งร้อยโจวทั่วดินแดนจีน

ดูเพิ่ม
-------

* เขตการปกครองของประเทศจีน
* มณฑลของประเทศจีน

อ้างอิง
-------

1. ↑  Po, Ronald Chung-yam (October 23, 2013). "(Re)Conceptualizing the World in Eighteenth Century China". *World History Connected*. World History Connected, University of Illinois. **9** (1). เก็บจากแหล่งเดิมเมื่อ April 24, 2012. สืบค้นเมื่อ January 10, 2014.
**อัมรินทร์ คอมันตร์** นักธุรกิจระหว่างประเทศชาวไทยที่มีบทบาทเคลื่อนไหวทางการเมือง

นายอัมรินทร์ เกิดเมื่อวันที่ 26 พฤศจิกายน พ.ศ. 2482 เป็นบุตรชายเพียงคนเดียวของนายอาบ คอมันตร์ และนางปทุม คอมันตร์ จบการศึกษาระดับมัธยมศึกษาจากโรงเรียนอัสสัมชัญ ระดับอุดมศึกษา คณะนิติศาสตร์ มหาวิทยาลัยธรรมศาสตร์ และปริญญาโท สาขากฎหมายระหว่างประเทศ มหาวิทยาลัย American University วอชิงตัน ดี.ซี.

นายอัมรินทร์เริ่มเคลื่อนไหวทางการเมืองครั้งแรกในช่วงปลายสมัยรัฐบาลนายชวน หลีกภัย 2 ในเรื่องการต่อต้านกฎหมาย 11 ฉบับ ที่เรียกกันว่า *"กฎหมายขายชาติ"* ร่วมกับนายณรงค์ โชควัฒนา และนายประชัย เลี่ยวไพรัตน์

จนกระทั่งรัฐบาล พ.ต.ท.ทักษิณ ชินวัตร 1 นายอัมรินทร์ได้ร่วมกับหลายบุคคลในสังคม เช่น นายประชัย เลี่ยวไพรัตน์, นายประพันธ์ คูณมี, น.ต.ประสงค์ สุ่นศิริ, นายเอกยุทธ อัญชันบุตร ก่อตั้งกลุ่มประชาชนเพื่อชาติและราชบัลลังก์ มีเป้าหมายในการโค่นล้มรัฐบาลของพ.ต.ท.ทักษิณ โดยมีกิจกรรมการชุมนุมที่ท้องสนามหลวง เมื่อกลางเดือนกันยายน พ.ศ. 2547 แต่ไม่ประสบความสำเร็จ

ระหว่างนี้นายอัมรินทร์ได้เดินทางไปที่ประเทศอาร์เจนตินาร่วมกับ ร.ต.อ.ดร.นิติภูมิ นวรัตน์ เพื่อจัดทำสารคดีพิเศษเกี่ยวกับการล่มสลายทางเศรษฐกิจของประเทศอาร์เจนตินาเพราะนโยบายประชานิยม ซึ่งสารคดีชุดนี้ได้ออกมาเผยแพร่อย่างกว้างขวางในช่วงวิกฤตการณ์การเมืองในประเทศไทย พ.ศ. 2548-2552

ในการชุมนุมขับไล่ พ.ต.ท.ทักษิณ ชินวัตร ของพันธมิตรประชาชนเพื่อประชาธิปไตยในปี พ.ศ. 2549 นายอัมรินทร์เป็นบุคคลหนึ่งที่ได้ขึ้นเวทีปราศรัยหลายต่อหลายครั้ง ร่วมกับนายประชัยและร.ต.อ.ดร.นิติภูมิ

หลังการรัฐประหารเมื่อวันที่ 19 กันยายน พ.ศ. 2549 แล้ว นายอัมรินทร์ได้ร่วมกับนายประชัยก่อตั้งพรรคมัชฌิมาธิปไตยขึ้น โดยนายอัมรินทร์มีตำแหน่งเป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในเขต 6 (กรุงเทพมหานคร, สมุทรปราการ, นนทบุรี) แต่ไม่ได้รับการเลือกตั้ง

ซึ่งก่อนหน้านั้นในการเลือกตั้งเมื่อปี พ.ศ. 2544 นายอัมรินทร์ก็เคยลงเลือกตั้งมาแล้วในแบบบัญชีรายชื่อ สังกัดพรรคประชากรไทย โดยอยู่ในลำดับที่ 18 และก็ไม่ได้รับการเลือกตั้ง

และกลับมาเคลื่อนไหวอีกครั้งในการชุมนุมของพันธมิตรประชาชนเพื่อประชาธิปไตย ในปี พ.ศ. 2551

ชีวิตส่วนตัวสมรสกับนางเดือนฉาย คอมันตร์

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*]
2. ↑  ประวัตินายอัมรินทร์ คอมันตร์

แหล่งข้อมูลอื่น
---------------

* อัมรินทร์ซัด 5ปี ทักษิณบริหารสมบัติชาติเข้ากระเป๋าตัวเอง
* 

การปราศรัยบนเวทีพันธมิตรฯ
**รัฐสภานิวซีแลนด์** (อังกฤษ: New Zealand Parliament, มาวรี: *Pāremata Aotearoa*) เป็นสภานิติบัญญัติระบบสภาเดี่ยวของประเทศนิวซีแลนด์ ประกอบด้วยสมเด็จพระราชินีนาถแห่งนิวซีแลนด์ (รัฐสภากษัตริย์) และสภาผู้แทนราษฎร โดยมีผู้สำเร็จราชการ (governor-general) สำเร็จราชการแทนพระมหากษัตริย์แห่งนิวซีแลนด์ ก่อนปีค.ศ. 1951 เคยมีสภาสูง คือ คณะกรรมการที่ปรึกษาฝ่ายนิติบัญญัติ (อังกฤษ: Legistrative Council) รัฐสภานิวซีแลนด์ก่อตั้งขึ้นในปีค.ศ. 1854 และเป็นหนึ่งในสภานิติบัญญัติที่เก่าแก่ที่สุดในโลกที่ยังคงอยู่ในปัจจุบัน ที่ทำการรัฐสภาตั้งอยู่นครเวลลิงตัน เมืองหลวงของนิวซีแลนด์ ตั้งแต่ค.ศ. 1865

สภาผู้แทนราษฎรประกอบด้วยสมาชิกรัฐสภาจำนวน 120 คน โดยจำนวนอาจมีการเปลี่ยนแปลงในกรณีมีที่นั่งส่วนขยาย (overhang seats) โดยมีสมาชิกรัฐสภาจำนวน 72 คนมาจากการเลือกตั้งแบบแบ่งเขตเขตละหนึ่งคน และที่เหลือเป็นสมาชิกแบบบัญชีรายชื่อซึ่งจัดสรรปันส่วนจากคะแนนเสียงของพรรคต่อคะแนนรวมทั้งหมด ชาวมาวรีเริ่มมีผู้แทนในรัฐสภาตั้งแต่ปีค.ศ. 1867 และในปีค.ศ. 1893 สตรีได้รับสิทธิในการเลือกตั้ง รัฐสภามีวาระครั้งละสามปี โดยสามารถเลือกตั้งได้ล่วงหน้าในกรณีมีการยุบสภา

รัฐสภานั้นมีความเชื่อมโยงอย่างใกล้ชิดกับฝ่ายบริหาร โดยรัฐบาลนิวซีแลนด์ประกอบด้วยนายกรัฐมนตรี (หัวหน้ารัฐบาล) และรัฐมนตรีต่างๆ โดยตามหลักการของรัฐบาลที่มีความรับผิดชอบ รัฐมนตรีนั้นจะต้องเป็นสมาชิกรัฐสภา และจะต้องได้รับความไว้วางใจจากรัฐสภา

ทั้งพระมหากษัตริย์ (พระองค์ปัจจุบัน คือ สมเด็จพระเจ้าชาลส์ที่ 3) และผู้สำเร็จราชการ จะไม่มีส่วนร่วมในขั้นตอนนิติบัญญัติ ยกเว้นแต่การลงพระปรมาภิไธยเพื่อให้ร่างกฎหมายที่ผ่านการรับรองโดยรัฐสภาตราเป็นกฎหมายได้อย่างสมบูรณ์ นอกจากนี้ผู้สำเร็จราชการมีบทบาทและอำนาจตรงในการเรียกประชุมรัฐสภา และยุบสภา โดยในกรณีนี้จะมีอำนาจให้มีการจัดการเลือกตั้งใหม่ได้

หมายเหตุ
--------

1. ↑  พรรคกรีนนั้นร่วมมือกับพรรคแรงงาน "แต่ไม่อยู่ในระดับเดียวกับพรรคร่วมรัฐบาล หรือระดับข้อตกลงหนุนรัฐบาล"

อ้างอิง
-------

1. ↑  "Greens officially sign on to join Government with Labour". 1 November 2020. สืบค้นเมื่อ 3 November 2020.
2. ↑  McLean, Gavin (28 September 2016). "Governors and governors-general – Constitutional duties". *Te Ara: The Encyclopedia of New Zealand*. สืบค้นเมื่อ 1 July 2017.
3. ↑  Martin, John E. (17 February 2015). "Parliament". *Te Ara: The Encyclopedia of New Zealand*. สืบค้นเมื่อ 30 August 2016.
ถนนวิทยุช่วงทางแยกสารสิน
**ถนนวิทยุ** เป็นถนนสายหนึ่งในกรุงเทพมหานคร มีระยะทางเริ่มตั้งแต่ถนนพระรามที่ 4 (ทางแยกวิทยุ) ในท้องที่แขวงลุมพินี เขตปทุมวัน ตรงไปทางทิศตะวันออกเฉียงเหนือ ตัดกับถนนสารสิน (ทางแยกสารสิน) และถนนเพลินจิต (ทางแยกเพลินจิต) จากนั้นข้ามคลองแสนแสบเข้าสู่ท้องที่แขวงมักกะสัน เขตราชเทวี และไปสิ้นสุดที่ถนนเพชรบุรี (ทางแยกวิทยุ–เพชรบุรี)

ถนนวิทยุเป็นถนนที่สร้างขึ้นในปี พ.ศ. 2463 รัชสมัยพระบาทสมเด็จพระมงกุฎเกล้าเจ้าอยู่หัว ตัดเพื่อเชื่อมถนนเพลินจิตกับถนนพระรามที่ 4 ผ่านที่ตั้งวิทยุโทรเลข ทรงพระกรุณาโปรดเกล้าฯ พระราชทานนามว่า "ถนนวิทยุ" เมื่อเดือนมีนาคม พ.ศ. 2464 เนื่องจากตัดผ่านสถานีวิทยุแห่งแรกของไทย ซึ่งพลเอก พระเจ้าบรมวงศ์เธอ กรมพระกำแพงเพ็ชรอัครโยธินทรงจัดตั้งขึ้นในปี พ.ศ. 2479 ตั้งอยู่ด้านทิศตะวันออกของสวนลุมพินี (ปัจจุบันอยู่ในบริเวณที่เคยเป็นโรงเรียนเตรียมทหาร สวนลุมไนท์บาซาร์ และปัจจุบันคือโครงการวัน แบงค็อก) จึงตั้งชื่อถนนตามสถานที่ที่ตัดถนนผ่านว่าถนนวิทยุ

ถนนวิทยุนับว่าเป็นถนนสายสั้น ๆ ที่มีความยาวประมาณ 2.6 กิโลเมตร แต่เป็นถนนที่เป็นที่ตั้งของสถานเอกอัครราชทูตและสถานกงสุลมากถึง 22 แห่ง นับว่ามากที่สุดในประเทศไทย อีกทั้งยังแวดล้อมไปด้วยอาคารของกลุ่มธุรกิจขนาดใหญ่ตลอดจนโรงแรม และยังอยู่ใกล้เคียงกับศูนย์การค้าชั้นแนวหน้าหลายแห่ง อีกทั้งยังเป็นถนนที่มีความร่มรื่นด้วยทั้งสองข้างทาง รวมถึงเกาะกลางถนนมีต้นไม้ใหญ่ และยังเลียบขนานไปกับสวนลุมพินีในช่วงระหว่างแยกวิทยุกับแยกสารสิน สวนสาธารณะขนาดใหญ่และเป็นสวนสาธารณะแห่งแรกของกรุงเทพมหานครและประเทศไทยอีกด้วย จึงทำให้ที่ดินแถบถนนวิทยุนี้มีมูลค่าสูงมาก

สถานที่สำคัญที่อยู่ติดกับถนน
----------------------------

* วังวิทยุ
* สวนลุมพินี
* สถานีตำรวจนครบาลลุมพินี
* อาคารสินธร

สถานเอกอัครราชทูต

* สถานเอกอัครราชทูตสหรัฐอเมริกา
* สถานเอกอัครราชทูตโคลอมเบีย
* สถานเอกอัครราชทูตนิวซีแลนด์
* สถานเอกอัครราชทูตฟินแลนด์
* สถานเอกอัครราชทูตเวียดนาม
* สถานเอกอัครราชทูตนอร์เวย์
* สถานเอกอัครราชทูตสวิตเซอร์แลนด์
* สถานเอกอัครราชทูตญี่ปุ่น
* สถานเอกอัครราชทูตสหราชอาณาจักร

อ้างอิง
-------

1. ↑  "7 เรื่องราว "ถนนวิทยุ" ย่านนึงที่ไฮเอนด์ที่สุดในประเทศไทยที่คุณอาจยังไม่รู้". *ไอ–เออเบิน*.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ถนนวิทยุ**

* แผนที่และภาพถ่ายทางอากาศของ ถนนวิทยุ
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°44′17″N 100°32′50″E﻿ / ﻿13.737933°N 100.547255°E﻿ / 13.737933; 100.547255
**วัดหลวงสุมังคลาราม** พระอารามหลวงชั้นตรี ชนิดสามัญ ตั้งอยู่ในตำบลเมืองใต้ อำเภอเมืองศรีสะเกษ จังหวัดศรีสะเกษ สร้างเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2486 และยกฐานะขึ้นเป็นพระอารามหลวงชั้นตรี ชนิดสามัญเมื่อวันที่ 24 สิงหาคม พ.ศ. 2524

วัดหลวงสุมังคลารามเดิมชื่อ "วัดศรีสุมังค์ "พระยาวิเศษภักดีศรีนครลำดวน (ชม) เจ้าเมืองศรีสะเกษ สร้างขึ้นเมื่อ พ.ศ. 2328 เพื่อเป็นอนุสรณ์แก่บิดาคือพระยารัตนวงษา (อุ่น) เจ้าเมืองศรีสะเกษคนแรกที่ขอแยกเมืองออกจากเมืองขุขันธ์ มาตั้งที่เมืองศรีสะเกษ (*เมืองศีร์สระเกษ*) ปัจจุบันเป็นที่ประดิษฐานพระบรมสารีริกธาตุและพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ ในอดีตวัดหลวงสุมังคลารามเป็นสถานที่ที่ใช้ประกอบพิธีถือน้ำพิพัฒน์สัตยาของเจ้าเมือง และข้าราชการกรมการเมืองในสมัยก่อน

อ้างอิง
-------

1. ↑  "วัดหลวงสุมังคลาราม". สำนักงานพระพุทธศาสนาแห่งชาติ.
2. ↑  ราชกิจจานุเบกษา, แจ้งความกระทรวงศึกษาธิการ เรื่อง ยกวัดราษฎร์เป็นพระอารามหลวง (วัดหลวงสุมังคลาราม), เล่ม ๙๘, ตอนที่ ๑๕๕ ง , ๒๑ กันยายน พ.ศ. ๒๕๒๔, หน้า ๑๘
3. ↑  "วัดหลวงสุมังคลาราม". สำนักงานวัฒนธรรมจังหวัดศรีสะเกษ. คลังข้อมูลเก่าเก็บจากแหล่งเดิมเมื่อ 2022-01-14. สืบค้นเมื่อ 2022-01-14.
**ยศสุดา ลีลาปัญญาเลิศ** (เกิด 27 มกราคม 2542) ชื่อเล่น **จินนี่** เป็นหนึ่งในทีมงานหาเสียงผู้ว่าราชการกรุงเทพมหานคร หรือทีมผู้ว่าไทยสร้างไทย ของนาวาอากาศตรี ศิธา ทิวารี และเป็นบุตรสาวของคุณหญิงสุดารัตน์ เกยุราพันธุ์ หัวหน้าพรรคไทยสร้างไทย

ประวัติ
-------

ยศสุดาเกิดเมื่อวันที่ 27 มกราคม พ.ศ. 2542 เป็นบุตรคนเล็กจากทั้งหมดสามคนคนของคุณหญิงสุดารัตน์ เกยุราพันธุ์ กับสมยศ ลีลาปัญญาเลิศ มีพี่ชายสองคนคือ ภูมิภัทร และพีรภัทร

ยศสุดาจบการศึกษาระดับมัธยมศึกษาหลักสูตรนานาชาติจากโรงเรียนสาธิตแห่งมหาวิทยาลัยเกษตรศาสตร์ และปริญญาตรีบริหารธุรกิจบัณฑิต (หลักสูตรนานาชาติ) จาก คณะพาณิชยศาสตร์และการบัญชี จุฬาลงกรณ์มหาวิทยาลัย คณะเดียวกันกับคุณหญิงสุดารัตน์ ในตอนที่กำลังศึกษาอยู่ที่มหาวิทยาลัยเธอและเพื่อน ๆ ได้เข้าร่วมการแข่งขัน "ลอรีอัล แบรนด์สตอร์ม 2019" ซึ่งทีมของเธอสามารถคว้าตำแหน่งรองชนะเลิศอันดับที่ 1 มาครองได้

การทำงาน
--------

ในการเลือกตั้งผู้ว่าราชการกรุงเทพมหานคร พ.ศ. 2565 ยศสุดาได้เข้ามาทำงานเป็นหนึ่งในทีมหาเสียงผู้ว่าราชการกรุงเทพมหานคร หรือ ทีมผู้ว่าไทยสร้างไทย ของนาวาอากาศตรี ศิธา ทิวารี และในการเลือกตั้งปีต่อมา เธอได้เป็นผู้ช่วยหาเสียงของพรรคไทยสร้างไทย

อ้างอิง
-------

1. 1 2  "ศิธา"แท็กทีม "น้องจินนี่" ประกาศ หนุน "นโยบายเมืองสร้างสรรค์" เชื่อสร้างโอกาสให้คนตัวเล็กได้เติบโต
2. 1 2  ประวัติ "จินนี่ ยศสุดา" สาวบัญชีจุฬาฯ ลูกสาวแม่หน่อย สุดารัตน์ ลูกสาวสวยต้องบอกต่อ!
3. ↑  ""คุณหญิงหน่อย" สุดปลื้ม! ลูกสาว "จินนี่-ยศสุดา" คว้าปริญญาคณะเดียวกับแม่". *mgronline.com*. 20 April 2022.
4. ↑  "เลือกตั้ง 2566 : จินนี่ขึ้นปราศรัยครั้งแรก ช่วยแม่หน่อยหาเสียง แคมเปญเอาเผด็จการไปลาบ". *THE STANDARD*. 2023-04-27.
**ศศลักษณ์ พันธุ์หาญ** (ชื่อเล่น: เมย์) เกิดเมื่อวันที่ 3 สิงหาคม พ.ศ. 2517 เป็นนักแสดง และนายแบบชายชาวไทย เป็นบุตรชายคนเล็กของครอบครัว จำนวน 5 คน (ชาย 3 หญิง 2) สำเร็จการศึกษาระดับประถมศึกษา โรงเรียนถนอมพิศวิทยา จากนั้นศึกษาต่อระดับมัธยมศึกษาปีที่ 1-5 โรงเรียนบดินทรเดชา (สิงห์ สิงหเสนี) หลังจากนั้นได้สอบเทียบเพื่อเข้าศึกษาระดับอุดมศึกษา โดยหลังผ่านการสอบเทียบในช่วงชั้นมัธยมปีที่ 5 เขาเข้าศึกษาต่อในระดับอุดมศึกษา และสำเร็จการศึกษา คณะศิลปศาสตร์ สาขาการจัดการการท่องเที่ยว มหาวิทยาลัยศรีปทุม

ประวัติ
-------

เข้าสู่วงการโดยฐานะนักแสดง นายแบบวัยรุ่น เริ่มเข้าวงการด้วยวัยเพียง 17 ปี มีผลงานชิ้นแรกในวงกรบันเทิงจากการเป็นนายแบบ ในโฆษณาของผลิตภัณฑ์สินค้าขนมกูลิโกะ แอลฟี่ จากการชักชวนของโมเดลลิ่ง จากนั้นได้รับการแนะนำ และสนับสนุนจากคุณ พจน์ อานนท์ ในการเข้าทดสอบบทและได้รับคัดเลือกจากบริษัทภาพยนตร์ไฟว์สตาร์ โปรดักชั่น ให้เป็นหนึ่งในนักแสดงหลัก ในภาพยนตร์เรื่อง อนึ่งคิดถึงพอสังเขป ในปีพ.ศ. 2535 ซึ่งจากความความสำเร็จของภาพยนตร์เรื่องนี้ ก็ทำให้ชื่อของศศลักษณ์ กลายเป็นที่รู้จักในกลุ่มผู้ชมที่เป็นเหล่าวัยรุ่นในช่วงเวลา

หลังจากนั้นก็ได้มีผลงานละครโทรทัศน์เรื่องแรกคือ "สี่แยกนี้อายุน้อย" ออกอากาศทางช่อง 3 หลังจากนั้นก็มีผลงานต่างๆมากมายในวงการบันเทิง ทิ้งถ่ายแบบนิตยสารวัยรุ่น ถ่ายโฆษณา และแสดงมิวสิควีดีโอ ภายหลังในปีพ.ศ. 2542 ได้เงียบหายไปจากวงการบันเทิง

ผลงาน
-----

### ละครโทรทัศน์

* ละคร สี่แยกนี้อายุน้อย ทางช่อง 3 (พ.ศ. 2535)
* ละคร ด้วยสองมือแม่นี้ที่สร้างโลก ทางช่อง 3 (พ.ศ. 2536)
* ละคร ขบวนการสู้ผีไม่มีถอย ทางช่อง 3 (พ.ศ. 2537)
* ละคร สิบหนึ่งเพื่อนกัน ทางช่อง 3 (พ.ศ. 2537)
* ละคร หวานมันส์วันอลวน ทางช่อง 3 (พ.ศ. 2537)
* ละคร วัยรุ่นวุ่นอยู่แล้ว ทางช่อง 7 (พ.ศ. 2537)
* ละคร ขอหมอนใบนั้นที่เธอฝันยามหนุน ทางช่อง 7 (พ.ศ. 2538)
* ละคร สี่บวกหนึ่งถึงจะเท่ห์ ทางช่อง 3 (พ.ศ. 2538)
* ละคร 3 หนุ่ม 3 มุม ทางช่อง 7 (พ.ศ. 2539), (รับเชิญ)
* ละคร แกงค์โย่โซโล่รัก (แต่ขอกั๊กใจ) ทางช่อง 3 (พ.ศ. 2539)

### ภาพยนตร์

* ภาพยนตร์ อนึ่งคิดถึงพอสังเขป (พ.ศ. 2535)
* ภาพยนตร์ 2 จ๊าบ 1 จี๊ด สองกลิ้งยังซิ่งไม่เท่าเธอ : รักตอบซะทีได้มั้ย (พ.ศ. 2539)

### ละครเวที

* ละครเวทีเรื่อง กระชากฝันวันสยอง (ร่วมกับ แจ๊ป เพ็ญเพ็ชร, เคริก โรล์ลิ่ง, มด ปณต วิไลพล ฯลฯ), (พ.ศ. 2537)

### มิวสิควีดีโอ

* เพลง บอดี้การ์ด ของ เต๋า สมชาย เข็มกลัด
* เพลง เศษใจ ของ เต๋า สมชาย เข็มกลัด
* เพลง คนเก่ง ของ เต๋า สมชาย เข็มกลัด
* เพลง เก็บไว้ที่เดิม ของ แหม่ม พัชริดา วัฒนา

อ้างอิง
-------

* (บทความ: เมย์ ศศลักษณ์ พันธุ์หาญ)